Način dela, ocenjevanje in kriteriji pri pouku NARAVOSLOVNIH PREDMETOV

PROGRAM GIMNAZIJA , UMETNIŠKA GIMNAZIJA in PREDŠOLSKA VZGOJA

Šolsko leto 2015 / 2016

1. Splošna izhodišča

* Dijaki redno in točno prihajajo k pouku, sodelujejo, pišejo zapiske in uporabljajo učbenik, ki je obvezen učni pripomoček.
* K pouku prinašajo vse potrebne pripomočke po navodilih učitelja.
* Naravoslovnih predmetov se ni mogoče naučiti brez velikega števila samostojno rešenih nalog. Zato so **domače naloge obvezne**.Če dijak nima domače naloge ali če profesor domneva, da je dijak nalogo prepisal, *lahko* profesor ustno preveri in oceni njegovo znanje. S tem stavkom, s katerim so dijaki seznanjeni, je tako spraševanje napovedano.
* Sestavni del pouka so tudi laboratorijske in terenske vaje, pri katerih morajo dijaki zaradi narave dela upoštevati vsa navodila učitelja in laboranta ter upoštevati predpise o varnem delu z eksperimentalno opremo.
* Po opravljeni vaji dijak izdela poročilo, ki ga učitelj evidentira, občasno pa tudi popravi in oceni. Na koncu šolskega leta dobi dijak eno skupno oceno iz opravljenih vaj v redovalnico.
* Dijaki se v začetku šolskega leta seznanijo z internimi pravili o obnašanju pri laboratorijskih vajah, pravila so vse šolsko leto objavljena tudi v spletni učilnici.

1. Oblike in načini preverjanja in ocenjevanja znanja

* Ustno **preverjanje** znanja poteka vsako uro, prav tako preverjanje (računskih) domačih nalog. Obširnejše preverjanje znanja, ki je lahko pisno ali ustno, pa poteka pred vsakim pisnim ocenjevanjem znanja.
* **Ocenjevanje** je pisno in ustno, v skladu s Pravilnikom o preverjanju in ocenjevanja znanja in v dogovoru z učiteljem.

PISNO OCENJEVANJE ZNANJA

* Pisno ocenjevanje znanja je napovedano v dogovoru z dijaki na začetku vsakega ocenjevalnega obdobja in poteka **vsaj enkrat v ocenjevalnem obdobju**. Dogovorjenih datumov kasneje praviloma ni mogoče spreminjati. Izjema je samo nepredvidena sprememba v urniku.
* Pisna naloga zajema določen sklop snovi, ki je znan približno dva tedna pred pisanjem naloge.
* Dijaki in učitelj se lahko dogovorijo, da večji obseg snovi preverjajo v dveh ali več krajših pisnih testih.

USTNO OCENJEVANJE ZNANJA

* Dijak bo ustno ocenjen **najmanj enkrat** v šolskem letu.
* Po dogovoru z učiteljem ima dijak možnost, da se javi.
* Če je potrebno, dijak tudi pri ustnem ocenjevanju piše in rešuje naloge na papir in jih nato ustno utemelji.

Je praviloma napovedano

**RAZLOGI ZA PRENEHANJE NAPOVEDANEGA USTNEGA OCENJEVANJA:**

* Dijaka, ki je iz neopravičljivih razlogov izostal samo od ure, ko je bil napovedan za ustno ocenjevanje, lahko učitelj nenapovedano ustno oceni kadar koli do konca ocenjevalnega obdobja.
* Dijaku, ki v ocenjevalnem obdobju ne napiše 3 domačih nalog, se lahko ukine napovedano ustno ocenjevanje.
* Dijaku, ki trikrat ali večkrat ni pripravljen pri sprotnem preverjanju znanja prejšnje snovi, se lahko ukine napovedano ustno ocenjevanje.
* Dijaku, ki med poukom uporablja mobilni telefon.
* Če učitelj ugotovi, da se dijaki razreda (3 ALI VEČ) ne držijo dogovora glede napovedanega ustnega ocenjevanja, ga lahko ukine za celotni oddelek in o tem obvesti razrednika, dijake in ravnatelja.

OSTALI NAČINI OCENJEVANJA ZNANJA

Dijak lahko pridobi oceno tudi **:**

* za poročila laboratorijskih vaj,
* za izdelavo in predstavitev referata ali seminarske naloge,
* za opravljeno projektno-sodelovalno delo,
* za predstavitev aktualnega dogodka ali zanimive teme po lastnem izboru,
* za reševanje težjih domačih nalog (s predstavitvijo sošolcem),
* za naloge, oddane v spletni učilnici,
* za sodelovanje pri pouku,
* za kakršnokoli obliko samostojnega dela po presoji profesorja,
* za doseženo priznanje na tekmovanjih znanja.

Z ocenami, pridobljenimi z referati, seminarskimi nalogami, poročili laboratorijskih vaj ipd. dijak ne more doseči minimalnega standarda znanja, so pa sestavni del pri oblikovanju zaključne ocene.

1. Načrt preverjanja in ocenjevanja znanja

* Dijaki v šolskem letu pridobijo najmanj dve pisni (v vsakem ocenjevalnem obdobju najmanj eno), najmanj eno ustno oceno ter najmanj eno oceno iz eksperimentalnih vaj.

1. Kriteriji in opisna merila za ocenjevanja znanja

PISNO OCENJEVANJE ZNANJA

Kriteriji za pridobitev ocen pri pisnih nalogah so:

0 – 49 % nezadostno (1)

50 – 62 % zadostno (2)

63 – 75 % dobro (3)

76 – 88 % prav dobro (4)

89 – 100 % odlično (5)

Ocena je vezana na nivoje osvojenega znanja in stopnjo samostojnosti dijaka pri podajanju usvojenih znanj. Učitelj pri pisni in ustni oceni upošteva obvladovanje podatkov, sposobnost reševanja problemov, nivo znanja in stopnjo razumevanja.

USTNO OCENJEVANJE ZNANJA

|  |  |  |  |  |
| --- | --- | --- | --- | --- |
| Kriteriji glede na učne cilje | 5 | 4 | 3 | 2 |
| Obvladovanje pojmov | Navedene pojme obvlada na ravni uporabe, popolnoma obvlada njihovo hierarhijo. | Navedene pojme obvlada na ravni razumevanja, kar dokaže z ustreznim primerom. | Večino pojmov obvlada na ravni razumevanja, primeri so povzeti in dokazujejo razumevanje. | Pojme obvlada na ravni reprodukcije, primeri dokazujejo slabo razumevanje pojmov. |
| Razumevanje zakonitosti: analiza vzrokov in posledic | Popolnoma razume vzroke in posledice, do dokaže z lastnim primerom, uporabi znanje pridobljeno pri drugih predmetih; poznavanje problematike dokaže z analizo primera. | Razume zakonitosti in povezave dokaže z ustreznim primerom; se zaveda obeh perspektiv, vendar zna dobro le eno. | Nakaže nekatere zakonitosti in povezave; navede primer, ki je delno ustrezen, oziroma reproducira že slišani primer in ga analizira iz ene perspektive. | Reproducira že znan primer. Vzroke in posledice le opiše. |
| Sklepanje in argumentiranje, predlogi za rešitev problema | Sklepanje je pravilno, logično, dobro utemeljeno in iz različnih perspektiv. Argumenti s katerimi utemelji svoje stališče so trdni in prepričljivi. Predlogi za rešitev problema izhajajo iz dobrega poznavanja problema in pravilne analize, so iznajdljivi | Sklepanje je večinoma pravilno, tudi iz druge nasprotne perspektive. Svoje stališče večinoma prepričljivo utemelji; ima predloge za rešitev problema, a niso v celoti izvedljivi, ker ne upošteva razsežnosti problema v celoti. | Sklepa z napakami, svoje stališče utemeljuje manj prepričljivo, z argumenti, ki so le deloma ustrezni, povzeti; ne izhaja iz pravilne analize problema, zato uresničitev ni mogoča. | Sklepa nelogično, ker mu manjka informacij; stališče pove a ga ne zna utemeljiti; trudi se najti rešitev, a mu uspe le z dodatnimi namigi in informacijami učitelja. |

OCENJEVANJE EKSPERIMENTALNIH VAJ

* Pridobljeno znanje iz laboratorijskih vaj se lahko ocenjuje v pisnem in ustnem ocenjevanju znanja, s čimer so dijaki seznanjeni s strani učitelja.
* Dijaki oddajo poročilo vaje v pisni obliki v času, ki je predviden za vajo, razen če učitelj določi drugače.
* Oddana poročila se evidentira, po predhodnem dogovoru z dijaki pa lahko učitelj posamezno vajo tudi oceni s sledečimi **kriteriji**:

**za oceno zadostno (2)** mora dijak ustrezno izmeriti količine, ki jih vaja zahteva, urediti podatke ter jih urejeno zapisati ali narisati ustrezno skico in jo označiti,

**za oceno dobro (3)**  mora dijak podatke obdelati in zabeležiti rezultate ter odgovoriti na temeljna vprašanja,

**za oceno prav dobro** **(4)** mora dijak rezultate pri vaji primerno predstaviti, v skladu z navodili ter odgovoriti na težja vprašanja,

**za oceno odlično (5)**  mora dijak primerno interpretirati rezultate pri vaji in jih analizirati.

OCENJEVANJE REFERATOV

|  |  |  |  |  |
| --- | --- | --- | --- | --- |
| kriterij / točke | **0** | **1** | **2** | **3** |
| **Vsebina** | vsebina referata ne ustreza naslovu | referat le delno odgovarja naslovu in je pomanjkljivo sestavljen (manjka določena tema) | referat odgovarja izbrani temi, vendar tema ni dovolj natančno obdelana | referat odgovarja izbrani temi, tema je dovolj natančno obdelana |
| **Način predstavitve** | dijak je samo bral | dijak je večinoma bral, le malo je govoril samostojno, uporabljal je preveč slengovskih izrazov | dijak je pol bral pol prosto predstavil referat, jezik je bil zborni le z nekaj nezbornimi izrazi | dijak je popolnoma samostojno predstavi referat, jezik je bil brezhiben |
| **Metodična predstavitev z didaktičnimi sredstvi** | poslušalci predstavitvi niso mogli slediti | poslušalci so le deloma sledili predstavitvi, le s težavo si beležijo (ne sistematsko podajanje, poslušalci so zamoteni z delovnim listom, časovna neusklajenost) | poslušalci so brez težav sledili predstavitvi in si podano snov beležili v predložen delovni list | delovni list je izdellan smiselno in sistematično, vsebuje ustrezna slikovna gradiva |
| **0cene** | **9,8 točk--odl 5** | **7 točk -- pdb 4** | **6 točk --- dob 3** | **5 točk – zd 2** |

1. Popravljanje ocen med poukom

Negativno oceno pisnega testa dijak praviloma popravi s ponovnim pisnim ocenjevanjem znanja. Izjemoma se lahko učitelj z dijakom dogovori tudi za obširnejše ustno ocenjevanje.

Negativne pisne ocene se popravljajo praviloma v štirinajstih dneh po vrnjenem testu in ob koncu ocenjevalnega obdobja. Rok za popravljanje ocen določi učitelj.

V primeru pozitivne pisne ocene, negativne ustne ocene ni potrebno popravljati.

1. Oblikovanje zaključne ocene

* Zaključna ocena se oblikuje na osnovi vseh doseženih ocen.
* Pri oblikovanju zaključne ocene, predstavljajo pisne ocene 70%, vse ostale ocene (ustne ocene ter ocene referatov, vaj ipd.) pa 30% zaključne ocene.
* Za zaključeno pozitivno oceno:

1. mora dijak pridobiti vse pisne ocene in najmanj eno ustno oceno,
2. v primeru dveh pisnih testov pri obeh pridobiti pozitivno oceno,
3. v primeru treh ali več pisnih testov mora biti povprečje doseženih točk vseh testov vsaj 50%, pri čemer noben test ne sme biti ocenjen z manj kot 40%.
4. Izvedba popravnih, predmetnih, dopolnilnih in diferencialnih izpitov

* Vsi izpitipotekajo pisno in ustno.
* Na ustnem delu izpita ima dijak, v skladu s Pravilnikom o preverjanju in ocenjevanju znanja, 15 minut časa za pripravo, nato pa največ 20 minut odgovarja na vprašanja. Dijak izvleče listek s tremi enakovrednimi vprašanji. Listek lahko enkrat zamenja; v takem primeru odgovarja na zadnji izvlečeni listek.
* Za določanje pisne ocene veljajo enaki kriteriji kot za pisno ocenjevanje znanja (glej točko 4).
* Oceno izpita sestavljata oceni pisnega in ustnega dela v razmerju 70 (pisni del) : 30 (ustni del).

|  |  |
| --- | --- |
| * Vrsta | * Kriteriji |
| * Popravni izpit | * Pisni del izpita traja 90 minut. Na izpitu se preverja znanje učne snovi celega leta, ne glede na to, katero in koliko ocenjevalnih obdobij je bil dijak ocenjen negativno. Ocenjevalna lestvica je enaka kriterijem za pisne naloge. |
| * Predmetni izpit | * Pisni del izpita traja 90 minut. * Na izpitu se preverja znanje učne snovi celega šolskega leta. Ocenjevalna lestvica za pisni del je enaka kriterijem za pisne naloge. * Dijak se individualno dogovori z učiteljem o obsegu in vsebini izpita. |
| * Dopolnilni izpit | * Pisni del izpita traja 45 minut. * Dijak se individualno dogovori z učiteljem o obsegu in vsebini izpita. * Pri določanju zaključne ocene se ocena dopolnilnega izpita upošteva skupaj z ostalimi ocenami, pridobljenimi pri rednem pouku, v skladu z merili za oblikovanje zaključne ocene (točka 6). |
| * Diferencialni izpit | * Pisni del izpita traja 90 minut. * Na izpitu se preverja znanje učne snovi celega šolskega leta. Ocenjevalna lestvica za pisni del je enaka kriterijem za pisne naloge. |

Merila in kriteriji za ocenjevanje so bili usklajeni in sprejeti na sestanku aktiva, dne 26. 8. 2015 in 30. 9. 2015